《樛枝桧》
宋代·李廌

桧今老矣何兢兢，樛枝下屈如不胜。
左松右柏非尔朋，繁霜茂雪徒骄矜。
鞠躬不敢骞其肱，午阴凄凄绿鬅鬙。
六月爽气飞秋冰，萦纡茂密罗附藤。
猿猱臂绝愁难升，老龙衔雨将飞腾，
矫首欲举逄饥鹏。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。